# Gran Premi Ciclista de Quebec

El Gran Premi Ciclista de Quebec (en francès Grand Prix Cycliste de Québec) és una cursa ciclista d'un sol dia que es disputa a la Ciutat de Quebec, Canadà.
La cursa forma part del programa UCI ProTour i de l'UCI World Tour des de la seva creació. Es disputa dos dies abans que el Gran Premi Ciclista de Mont-real. Un dia abans de celebrar-se té lloc la prova d'exhibició Challenge Sprint Pro. Michael Matthews, amb tres victòries, és el ciclista amb més triomfs.
Les edicions del 2020 i del 2021 es van haver d'anul·lar a causa de la pandèmia de la COVID-19.

## Recorregut

A diferència de moltes altres curses d'un sol dia, el Gran Premi Ciclista de Quebec es disputa en un circuit. L'any 2024, aquest tenia 12,6 km de longitud i els participants el van recórrer setze vegades, amb un total de 201,6 km i un desnivell acumulat de 2976 m. En cada volta se supera una successió de quatre ascensions: Côte de la Montagne (375 m de longitud i 10 % de desnivell mitjà, amb una rampa de 165 m i 13 % de desnivell), Côte de la Potasse/Des Glacis (420 m de longitud i 9 % de desnivell mitjà), Montée de la Fabrique/des Jardins (190 m de longitud i 7 % de desnivell mitjà) i Montée du Fort/Saint-Louis/Grande Allée (1000 m de longitud i 4 % de desnivell mitjà). Aquestes dificultats se situen als darrers 3,6 km de cada volta i acumulen 186 m de desnivell. L'arribada és en pujada a la Grande Allée.
Ascensions del recorregut :
| | Distància a l'arribada (km) | Longitud (m) | Alçada (m) | Ø Pendent |
| Côte de la Montagne | 3,3 | 375 | 42 | 10 % |
| Côte de la Potasse/Des Glacis | 1,9 | 420 | 47 | 9 % |
| Montée de la Fabrique/des Jardins | 1,2 | 190 | 47 | 7 % |
| Montée du Fort/Saint-Louis/Grande Allée | 0 | 1000 | 91 | 4 % |

## Palmarès

| Any | Vencedor | Segon | Tercer |
| 2010 | Thomas Voeckler | Edvald Boasson Hagen | Robert Gesink |
| 2011 | Philippe Gilbert | Robert Gesink | Rigoberto Urán |
| 2012 | Simon Gerrans | Greg Van Avermaet | Rui Costa |
| 2013 | Robert Gesink | Arthur Vichot | Greg Van Avermaet |
| 2014 | Simon Gerrans | Tom Dumoulin | Ramūnas Navardauskas |
| 2015 | Rigoberto Urán | Michael Matthews | Alexander Kristoff |
| 2016 | Peter Sagan | Greg Van Avermaet | Anthony Roux |
| 2017 | Peter Sagan | Greg Van Avermaet | Michael Matthews |
| 2018 | Michael Matthews | Greg Van Avermaet | Jasper Stuyven |
| 2019 | Michael Matthews | Peter Sagan | Greg Van Avermaet |
| 2020-21 | No disputat per la pandèmia de COVID-19 | No disputat per la pandèmia de COVID-19 | No disputat per la pandèmia de COVID-19 |
| 2022 | Benoît Cosnefroy | Michael Matthews | Biniam Girmay |
| 2023 | Arnaud De Lie | Corbin Strong | Michael Matthews |
| 2024 | Michael Matthews | Biniam Girmay | Rudy Molard |

## Referències

* ↑ «G.P cycliste de Québec (Can) - Cat.1.UWT» (en francès). [Consulta: 20 setembre 2023].
* ↑ «Coronavirus : les Grand Prix de Québec et de Montréal finalement annulés» (en francès). [Consulta: 20 setembre 2024].
* ↑ «Cancelled - Grand Prix Cyclistes de Québec et de Montréal» (en anglès). [Consulta: 20 setembre 2024].
* ↑ «Parcours Ville de Québec (vendredi 13 septembre 2024)» (en francès). [Consulta: 20 setembre 2024].

## Enllaços externs

* Gran Premi Ciclista de Quebec - Lloc web oficial (francès) (anglès)